
Cyflwyniad (o Lawlyfr PDPA t. 39-44)
Mae pontio’n rhan allweddol o fodel PDPA ar gyfer trawsnewid arfer ac mae’n digwydd ar adegau a ddewisir yn ofalus yn yr amserlen. Treialwyd y model a’i werthuso’n drylwyr iawn ac fe’i cydgrëwyd â chydweithwyr o Ysgolion Arweiniol.

Pontio yw un ffordd o gysylltu theori ac ymarfer. Mae’n cynnwys y darpar athro, yr athro sy’n ymarfer a Thiwtor y Brifysgol (Cwricwlwm/Proffesiynol) mewn tri chyfnod ymarfer, gyda chyfnod o adfyfyrio ac adolygu yn dilyn pob un.

Dangosir y broses hon yn y diagram isod:

Gellir addasu’r cyfnodau hyn ar gyfer gwahanol gyd-destunau, ond yn fras maent yn cynnwys:

· Cwrdd â’r syniadau naill ai yn y brifysgol, yr ysgol neu’r gymuned a chynllunio ar gyfer profion;

+ Meddwl am ymchwil – beth sydd wedi ei ysgrifennu am y maes hwn?

· Rhoi prawf ar y syniadau ar lawr dosbarth;

+ Meddwl ac adfyfyrio – beth a ddysgwyd am gryfderau a heriau'r cyfnod prawf?

· Rhannu’r syniadau mewn cyd-destun proffesiynol â chyfoedion a’r gymuned ymarfer dysgu;

+ Meddwl a gwerthuso – sut y caiff arfer personol ei drawsnewid er gwell?

Wrth i ddarpar athrawon ymwneud â’r broses gylchol hon a chael cymorth wrth bennu targedau personol i’w datblygu, caiff eu harfer dysgu ac addysgu ei drawsnewid ac fe’u hanogir i fynd yn gyfranwyr i’r proffesiwn addysgu sy’n ymholi.

Beth sy’n sicrhau pontio llwyddiannus?
O’r gweithgarwch treialu, nodir rhai pwyntiau allweddol sy’n gysylltiedig â phontio llwyddiannus yn y tabl canlynol:


 Cyfnod Rhannu – rôl y trafodwr
Mae ‘cyfnod rhannu’ y pontio yn hanfodol bwysig wrth weithredu’r dull trawsnewidiol ac wrth newid arfer. I gefnogi’r cyfnod hwn, mae PDPA wedi cyflawni rhywfaint o waith ar rôl y trafodwr, sef yr addysgwr athro fel arfer.

Mae’r sesiynau rhannu, mewn gwirionedd, yn gyfleoedd creadigol sy’n canolbwyntio ar adfyfyrio cymdeithasol a gellir disgrifio rôl y trafodwr o dan y tri phennawd canlynol:

· Trefniadol – sut y bydd y sesiwn rannu yn rhedeg?

· Datblygu meddwl ac adfyfyrio beirniadol – sut y cwestiynir y statws quo ac y cyfiawnheir dewisiadau?

· Ailddychmygu ac ailddyfeisio – sut y bydd darpar athrawon yn mynd i’r afael â chynnwys y sesiwn mewn modd sy’n caniatáu iddynt nodi targedau personol ar gyfer eu cyd-destun eu hunain? A’r hyn sydd yr un mor bwysig, yn eu rhwystro rhag diystyru syniadau sy’n llwyr seiliedig ar y cyd-destun e.e. ‘Rwy mewn lleoliad cynradd felly nid yw’r cyflwyniad uwchradd yn berthnasol i mi’.

Ymhelaethir ymhellach ar yr agweddau hyn yn y tabl isod:


	Agweddau trefniadol
	Datblygu meddwl ac
adfyfyrio beirniadol
	Ailddychmygu ac ailddyfeisio
ymarfer personol

	Yn  trefnu’r  ystafell  ac  yn  gwneud

trefniadau ymarferol.

Yn sicrhau bod ffocws/dull yr adfyfyrio a rennir yn hysbys i’r cyfranogwyr ymlaen llaw – beth a ddisgwylir?

Yn paratoi trefn ar gyfer yr adborth ac yn ei rhannu â’r cyfranogwyr ymlaen llaw.

Yn sicrhau y dilynir y drefn gydol y sesiwn.

Yn cymryd yn gofrestr ac yn mynd ar ôl absenoldebau gydag Uwch Fentor mewn ysgol berthnasol.

Yn cadw’r ‘Rhannu’ i amser a ddyrannwyd.Caiff yr holl fyfyrwyr yr un cyfle. Yn defnyddio arwydd ‘angen cloi’.

Yn sicrhau y dyrannir swm priodol o

amser ar gyfer cwestiynau ynghylch y cynnwys a rannwyd.

Trefnu bod deunydd ar gael i ddarpar athrawon ei ddefnyddio.

Diolch i bawb a gymerodd ran.
	Yn gwrando’n ofalus gydag osgo

sy’n ymholi (cwestiynu) at yr hyn a rennir.

Yn defnyddio dulliau priodol sy’n amlygu cryfderau a’r gwendidau cadarnhaol/negyddol.

Yn arwyddo’r cysylltiadau rhwng y cynnwys a rannir a’r llenyddiaeth berthnasol, ymchwil, theori ac addysgeg bresennol.

Yn creu llif naturiol o’r cyflwyniad i’r drafodaeth a dyrannu amser i feddwl ynghylch ‘gwella’ a rhoi blaenborth oddi wrth y gynulleidfa i’r rhannwr.

Yn defnyddio dulliau sy’n symbylu trafodaeth gan y gynulleidfa.

Yn symleiddio ac yn tynnu sylw / yn recordio yng ngolwg pawb y ‘negeseuon allweddol’ sy’n dod o’r cynnwys cyffredin tynnu sylw at yr hanes.

Yn cynnig ‘golwg feirniadol’ trwy holi cwestiynau agored sy’n canolbwyntio ar ddewisiadau pedagogaidd.

Os yw cwestiynau/trafodaeth  y gynulleidfa yn mynd ar ôl ysgyfarnog am gyfnod hir, yn ailffocysu’r drafodaeth.
	Yn adeiladu ar ‘ailddychmygu ac

ailddyfeisio amser’ i’r sesiwn, lle mae darpar athrawon yn rhagweithiol wrth greu dull a ‘ailddychmygwyd’ at eu lleoliad personol.

Llywio darpar athrawon o ran meddwl yn greadigol (herio tybiaethau, meddwl dargyfeiriol, cyfuno, gweld cysylltiadau o bell) i ailddychmygu ar gyfer ein cyd-destun ein hunain.

Yn dathlu ‘unigrwydd effeithiol’ ac yn archwilio’r ‘anarferol diddorol’. Yn dychwelyd at negeseuon y ‘darlun mawr’ gan adael gyda’r rhain yn hytrach na ‘boddi’ o dan fanylion negyddol.

Yn cynnwys amser ar gyfer adborth am gymhwysiad pedagogaidd ‘a ailddyfeisiwyd’ yn ystod y sesiwn. Sut y bydd hyn yn edrych yn eich lleoliad chi?

Yn sicrhau bod pob darpar athro wedi mynegi targed personol wrth adael y  sesiwn.


Bydd y ‘Cwrdd’ ar gyfer Pontio 2 yn digwydd yn y Brifysgol:
Bydd myfyrwyr TAR cynradd wedi derbyn y mewnbwn canlynol (Wedi'i gymryd o Lawlyfr Modiwl ECAD6008C):
	Diwrnod
1
	  Egwyddorion y cwricwlwm yng Nghymru


	Diwrnod
2
	  Egwyddorion Asesu ar gyfer Dysgu


	Diwrnod
3
	 Egwyddorion cynllunio ar gyfer dysgu effeithiol

	  Dyddiau
4-5
	Egwyddorion Addysgeg y Cyfnod Sylfaen  yn berthnasol i bob maes dysgu

	Diwrnod
6
	Cyfrifoldebau Trawsgwricwlaidd: Llythrennedd, rhifedd a chymhwysedd digidol


Bydd myfyrwyr TAR Uwchradd wedi derbyn y mewnbwn canlynol (Wedi'i gymryd o Lawlyfr Modiwl ECAD6008C):
	Diwrnod
1
	Egwyddorion cwricwlwm yng Nghymru

	Diwrnod
2
	Egwyddorion Asesu ac Asesu ar gyfer Dysgu

	Diwrnod
3
	Egwyddorion cynllunio a gwahaniaethu ar gyfer dysgu pwnc effeithiol

	Diwrnod
4
	Dulliau cyfoes o addysgu a dysgu o fewn meysydd pwnc

	Diwrnod 

5
	Y Cwricwlwm Cymreig o fewn meysydd pwnc


Mae Pontio 2 yn cyfrannu at yr aseiniad ysgrifenedig ar gyfer y modiwl hwn:
	COD Y MODWL
	 TEITL Y MODWL
	DULL ASESU

	ECAD6008C
	Astudiaethau Proffesiynol ac Addysgegol: Arwain y Dysgu: beth, sut a pham rydw i’n addysgu?


	  Aseiniad ysgrifenedig: 
Paratowch bortffolio (fel petaech yn ei rannu gyda mentor neu gyd-fyfyrwyr) sy’n cyfleu adfyfyrio beirniadol ar gynnydd a wnaed o ran cynllunio a gweithredu tair egwyddor addysgegol. 

   Nifer o eiriau (neu’r cyfwerth): 

 Cyfwerth â  5000 o eiriau, i gynnwys:

 Yr hyn sy’n gwerth â 2000 o eiriau  ar gyfer paratoi portffolio o enghreifftiau

    eglurhaol, a nodiadau i gyd-fynd â hyn.  

 3000 o eiriau ar gyfer adfyfyrio beirniadol  (+/-10%)

 Dyddiad cyflwyno: 06/01/20  (amser cau 23.59)


Canllawiau ar gyfer Pontio 2
	Pontio 2 (patrwm nodweddiadol) - Egwyddorion addysgeg ar waith

	Carfan
	Cwrdd
	Profi
	Rhannu
	Nodiadau

	TAR (llwybrau cynradd
ac uwchradd) yn unig
	  11eg – 30ain  o  

  Fedi
  Prifysgol
Cwrdd ag egwyddorion cwricwlwm ac addysgeg
	8.10.19

Ysgol Lleoliad
Gweler  y Canllaw ar gyfer Darpar Athrawon
	9.10.19

Ysgol Arweiniol
Gweler ‘Enghraifft o’r Cyfnod Rhannu yn yr Ysgol Arweiniol’
	  Mae Pontio 2 wedi’i gysylltu â’r aseiniad ar   

  gyfer: ‘Astudiaethau Proffesiynol ac 

  Addysgegol:  Arwain y Dysgu: beth, sut a pham

  rydw i’n addysgu? (ECAD6008C)
Noder: Bydd y profiad Pontio yn cefnogi darpar athrawon i ddeall egwyddorion addysgeg ar waith, ond ni fydd yr aseiniad yn dibynnu'n llwyr ar eu profiad Pontio. Bydd gofyn i ddarpar athrawon gyflwyno portffolio o'u gweithrediad o dair egwyddor addysgeg a gymhwyswyd yn ystod PAP1 (Bloc 1) a byddai disgwyl iddynt wneud hyn yn annibynnol


Cwrdd: Prifysgol
Gweithgaredd fel y nodir ar dudalen 5.
Profi: Ysgol Lleoliad
Ar y diwrnod hwn bydd disgwyl i ddarpar athrawon ymgymryd â thasgau sy'n gofyn iddynt nodi egwyddorion addysgegol ar waith. Gofynnir i'r ysgol lleoliad gefnogi'r darpar athrawon fel a ganlyn:
· darparu lle i ddarpar athrawon weithio.

· rhoi cyfle i ddarpar athrawon fynd am daith ddysgu o amgylch yr ysgol, gyda rhywfaint o amser yn cael ei dreulio yn y lleoedd y bydd ef / hi yn treulio'r rhan fwyaf o amser ynddynt ar Brofiad Addysgu Proffesiynol (PAP) (nid yw'n ofynnol i ddarpar athrawon arsylwi gwersi).

·  darparu polisïau a / neu wybodaeth ysgol i ddarpar athrawon sy'n ymwneud ag arferion dysgu ac addysgu, asesu ar gyfer dysgu, cynllunio ar gyfer cyfrifoldebau trawsgwricwlaidd a chynllunio o fewn ac ar draws Meysydd Dysgu a Phrofiad / pynciau CA2-4 / meysydd dysgu CS.
· darparu rhai enghreifftiau o waith dysgwyr o’r ystod oedran y byddant yn gweithio gyda nhw ar PAP1 (bloc 1).
· darparu cynlluniau tymor canol / canolig ysgol neu raglenni astudio adrannol /cynlluniau gwaith i ddarpar athrawon mewn perthynas â'r ystodau oedran y byddant yn eu haddysgu ar PAP1 (bloc 1).

· rhoi cyfle i ddarpar athrawon siarad ag aelod o staff (uwch fentor / pennaeth / mentor dosbarth) a fyddai'n gallu egluro unrhyw gwestiynau sydd ganddynt.

Gweler y canllaw i ddarpar athrawon ar ddiwrnod 'Profi' a ddarperir fel atodiad i'r ddogfen hon i gael mwy o fanylion am yr hyn y bydd yn ofynnol iddynt ei wneud - bydd disgwyl iddynt fod yn weddol annibynnol yn y gweithgaredd hwn.
Rhannu: Ysgol Arweiniol
 Gwneud synnwyr, rhannu a phennu targedau
Mae’r rhannu’n digwydd mewn Ysgol Arweiniol ar ffurf seminar a gadeirir ar y cyd gan Arweinydd Rhwydwaith a Thiwtor y Brifysgol (Proffesiynol/Cwricwlwm) a fydd yn gweithio yn rôl y trafodwr.
Pwrpas y dydd yw i ddarpar athrawon fyfyrio ar weithrediad  saith (o ddeuddeg) egwyddor addysgegol, gan gysylltu theori ac ymarfer.
Ar y diwrnod ‘Rhannu’ hwn, bydd disgwyl i ddarpar athrawon rannu eu canfyddiadau mewn perthynas â’r saith egwyddor addysgegol, a byddant yn cymryd rhan mewn adfyfyrio ynghylch sut y gallai’r hyn a ddarganfuwyd ganddynt fod yn gysylltiedig â llenyddiaeth. Disgwylir iddynt hefyd ystyried strategaethau ar gyfer sut y gallent ddatblygu’r egwyddorion addysgegol ymhellach tra ar brofiad addysgu proffesiynol.
Enghraifft o gyfnod ‘Rhannu’ yn yr Ysgol Arweiniol 9.10.19.
Cynllun yn seiliedig ar hanner diwrnod yn yr ysgol, gall yr amseroedd fod yn hyblyg

Rhannu 1 awr, 1 awr 15 munud yn cysylltu theori ag ymarfer, 1 awr 30 munud yn edrych ymlaen
	Amser
	Gweithgaredd
	Staff
	Nodiadau

	8.30yb
	Cyrraedd, cofrestru, cyflwyniadau
	Arweinydd y Rhwydwaith
	

	9.00-9.15yb
	Trafodaeth dorfol gyffredinol ar y broses o gasglu gwybodaeth am y saith egwyddor addysgegol.
	Arweinydd y Rhwydwaith & Tiwtor Cwricwlwm/

Proffesiynol 
	Gwnewch gysylltiadau â chynnwys modwl ECAD6008C

Cwestiynau Allweddol:

Sut wnaethoch chi reoli'r broses o gasglu gwybodaeth?
A oedd hi’n haws dod o hyd i wybodaeth am rai egwyddorion addysgegol nag eraill?
Pa weithgareddau oedd fwyaf defnyddiol / addysgiadol yn eich barn chi? Pam?

	9.15-10.00yb
	Rhannu canfyddiadau 

	Tiwtor Cwricwlwm/

Proffesiynol & Arweinydd y Rhwydwaith
	Dull awgrymiedig: Cymysgwch fyfyrwyr fel bod gwahanol gyfnodau ac ysgolion partner yn cael eu cynrychioli ym mhob grŵp.
Sefydlwch sesiwn raeadru yn null carwsél gyda thri grŵp:
1. Asesu ar gyfer dysgu
2. Dysgu ac addysgu trawsgwricwlaidd (llythrennedd, rhifedd, cymhwysedd digidol, gan wneud cysylltiadau rhwng Meysydd Dysgu a Phrofiad).
3. Dulliau o ddysgu ac addysgu.
Grwpiau i gylchdroi o gwmpas pob bwrdd gan wneud nodiadau cronnus ar yr hyn a drafodwyd fel bod pob darpar athro yn cael cyfle i rannu'r hyn a ddarganfuwyd a chael trosolwg o'r hyn a ganfu eraill.
Gweler yr ‘ysgogiadau’ atodedig ar gyfer pob un o’r tri maes.
Tiwtor ac Arweinydd Rhwydwaith i hwyluso trafodaeth ac yna crynhoi canfyddiadau.
Cwestiynau Allweddol: 
Beth sy'n ymddangos yn debyg am y ffordd y mae'r egwyddorion addysgegol yn cael eu cyflawni mewn ysgolion a chyfnodau?
Beth all fod yn wahanol am y ffordd y mae ysgolion yn cyflawni egwyddorion addysgegol?

	10.00yb 
	Cysylltu theori ag ymarfer: ym mha ffyrdd y mae cyflawni  egwyddorion addysgegol yn cysylltu â llenyddiaeth?
	Tiwtor Cwricwlwm/

Proffesiynol
	Rhowch rai copïau o Bennod 5 o ‘Dyfodol Llwyddiannus’ i ddarpar athrawon. Dylent hefyd gael mynediad i'r padlet 
https://padlet.com/itettsd/pp
Rhowch amser iddynt ymgysylltu â rhywfaint o'r llenyddiaeth a gofynnwch iddyn nhw wneud nodiadau ar sut mae'r hyn maen nhw wedi'i ddarganfod yn gysylltiedig â llenyddiaeth. Gellid sgaffaldio hyn trwy ddefnyddio'r tabl atodedig.

	10.45yb
	Egwyl/Toriad
	
	

	11.00yb
	Cysylltu theori ag ymarfer: Ym mha ffyrdd y mae cyflawni arferion addysgegol yn cysylltu â llenyddiaeth?
	Tiwtor Cwricwlwm/

Proffesiynol
	Crynhowch fesul grŵp torfol.
Cwestiynau Allweddol: 

Pa arferion ydych chi wedi'u nodi sydd â chysylltiadau penodol â llenyddiaeth? Beth yw'r cysylltiadau?
A oedd unrhyw arferion y soniwyd amdanynt yn y llenyddiaeth (yn ymwneud â'r saith egwyddor addysgegol) nad ydych wedi casglu gwybodaeth ar eu cyfer? Pam gallai hyn fod? 

A oes unrhyw arferion penodol wedi'u crybwyll yn y llenyddiaeth a allai eich galluogi i ddatblygu egwyddorion penodol ymhellach?

	11.30yb
	Meddwl ymlaen: cynllunio ar gyfer datblygu egwyddorion addysgegol ar brofiad addysgu proffesiynol.
	Tiwtor Cwricwlwm/

Proffesiynol & Arweinydd y Rhwydwaith 
	Dull awgrymiedig: Grwpiwch darpar athrawon yn ôl cyfnod a / neu arbenigedd (e.e. Cyfnod Sylfaen / Cyfnod Allweddol 2 / Cyfnod Uwchradd ar gyfer grwpiau cyfnod cymysg, neu yn ôl pwnc / Maes Dysgu a Phrofiad os yw'n berthnasol).
Yn y grwpiau hyn, dylai darpar athrawon goladu strategaethau ar gyfer gweithredu a datblygu'r saith egwyddor addysgegol tra ar brofiad addysgu proffesiynol.
Dylai pob darpar athro gwblhau cynllun gweithredu (gweler yr atodiad).

	12.30yp 
	Sesiwn lawn
	Arweinydd y Rhwydwaith
	Ailedrych ar negeseuon allweddol, rhannu syniadau am ffyrdd ymlaen.

	1.00yp
	Cinio
	
	


Adnoddau
Canllaw darpar athro i Bontio 2
Pwerbwynt
Padlet gyda chysylltiadau llenyddiaeth
Taflenni symbylu ar gyfer rhannu 
Tabl ar gyfer dolenni llenyddiaeth
Cynllun gweithredu ar gyfer gweithredu egwyddorion addysgegol
Llawlyfr Pontio 2 





Cwrdd –	11eg – 30ain  o Fedi 


               	(Prifysgol)


Profi –  	8fed o Hydref 


             		(Ysgol Lleoliad)


Rhannu – 	9fed Hydref (Ysgol Arweiniol)


2019








Amgylchedd dysgu effeithiol:


Egwyddorion addysgegol Donaldson ar waith 











Diwrnodau Cwrdd a Rhannu





Fel y bo’n briodol, bydd addysgwyr athrawon yn y brifysgol (y Tiwtor Cwricwlwm yn y lle cyntaf, neu Broffesiynol pan nad yw hyn yn bosib) yn cefnogi’r diwrnodau cyfarfod a rhannu.





Bydd Tiwtoriaid y Brifysgol (Proffesiynol) yn ychwanegu haen o sicrwydd ansawdd trwy fynd i sesiynau pontio ar draws eu Ysgolion Arweiniol, ac yn darparu athrawon cyflenwi os bydd gan Diwtoriaid y Brifysgol (Cwricwlwm) ymrwymiadau addysgu.





Mae rhestr o Diwtoriaid Cwricwlwm a Phroffesiynol ar gael yn Llawlyfr PDPA (tudalen 42) neu Lawlyfr Pontio 1.









